title: 2011/183/EU: Sklep Sveta z dne 21. marca 2011 o imenovanju člana Računskega sodišča

text:
               25.3.2011

               SL

               Uradni list Evropske unije

               L 79/13

         SKLEP SVETA
   z dne 21. marca 2011
   o imenovanju člana Računskega sodišča
   (2011/183/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 286(5) Pogodbe,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               G. Hubert WEBER, član Računskega sodišča, je odstopil z učinkom od 1. januarja 2011.

               (2)

               G. Hubert WEBER bi moral biti nadomeščen za preostanek njegovega mandata –

         SPREJEL NASLEDNJI SKLEP:
   Člen 1
   G. Harald WÖGERBAUER je imenovan za člana Računskega sodišča za obdobje od 1. aprila 2011 do 31. decembra 2013.
   Člen 2
   Ta sklep začne veljati na dan sprejetja.

      V Bruslju, 21. marca 2011

            Za Svet

            Predsednik

         MARTONYI J.

      (1)  Mnenje z dne 8. marca 2011 (še ni objavljeno v Uradnem listu).


title: 2009/584/ES: Sklep Komisije z dne 31. julija 2009 o ustanovitvi Skupine na visoki ravni za upravljanje za SafeSeaNet (notificirano pod dokumentarno številko C(2009) 5924) (Besedilo velja za EGP)

text:
               1.8.2009

               SL

               Uradni list Evropske unije

               L 201/63

      SKLEP KOMISIJE

   z dne 31. julija 2009
   o ustanovitvi Skupine na visoki ravni za upravljanje za SafeSeaNet
   (notificirano pod dokumentarno številko C(2009) 5924)
   (Besedilo velja za EGP)
   (2009/584/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2002/59/ES Evropskega parlamenta in Sveta z dne 27. junija 2002 o vzpostavitvi sistema spremljanja in obveščanja za ladijski promet (1) ter zlasti točke 2.2 Priloge III k Direktivi,
   ob upoštevanju naslednjega:

               (1)

               Komisija je v sodelovanju z državami članicami na politični ravni odgovorna za upravljanje in razvoj osrednjega sistema SafeSeaNet ter za nadzor nad sistemom SafeSeaNet.

               (2)

               Točka 2.2 Priloge III k Direktivi 2002/59/ES določa, da Komisija ustanovi skupino na visoki ravni za upravljanje, ki Komisiji pomaga pri upravljanju sistema SafeSeaNet.

               (3)

               Zato je treba ustanoviti Skupino na visoki ravni za upravljanje ter opredeliti njene naloge in sestavo.

               (4)

               Skupino na visoki ravni za upravljanje morajo sestavljati predstavniki držav članic in Komisije.

               (5)

               Evropska agencija za pomorsko varnost (EMSA) je v skladu z Uredbo (ES) št. 1406/2002 Evropskega parlamenta in Sveta (2) v sodelovanju z državami članicami in Komisijo odgovorna za tehnično izvajanje sistema SafeSeaNet; zato bi morala tesno sodelovati v delu Skupine na visoki ravni za upravljanje.

               (6)

               Potrebno je tudi obravnavati strateška vprašanja v zvezi s prihodnjim razvojem sistema SafeSeaNet, pri čemer se zlasti upoštevajo cilji celostne pomorske politike Evropske unije in cilji evropske politike za pomorski promet do leta 2018, kot so opredeljeni v Sporočilu Komisije o strateških ciljih in priporočilih za pomorsko prometno politiko EU do leta 2018 (3).

         SKLENILA:
   Člen 1
   Skupina na visoki ravni za upravljanje za SafeSeaNet
   Ustanovi se Skupina na visoki ravni za upravljanje za SafeSeaNet, v nadaljnjem besedilu „skupina“.
   Člen 2
   Naloge
   Komisija se lahko posvetuje s skupino glede vseh zadev v zvezi s sedanjim in prihodnjim razvojem sistema SafeSeaNet, vključno z njegovim prispevkom k pomorskemu nadzoru s celostnega vidika.
   Naloge skupine so:

               (a)

               dajati priporočila za izboljšanje učinkovitosti in varnosti SafeSeaNeta;

               (b)

               ustrezno usmerjati razvoj SafeSeaNeta;

               (c)

               pomagati Komisiji pri pregledu delovanja SafeSeaNeta;

               (d)

               odobriti dokument o nadzoru vmesnika in funkcij iz točke 2.3 Priloge III k Direktivi 2002/59/ES in njegove poznejše spremembe.

         Člen 3
   Člani – imenovanje
   1.   Skupino sestavljajo po en predstavnik na državo članico in predstavnik Komisije.
   2.   Države članice imenujejo svoje predstavnike in njihove namestnike v skupini, in sicer za mandat 3 let, ki se lahko podaljša. Ti predstavniki in namestniki so visoki uradniki.
   3.   Člani skupine, ki jih imenuje Komisija, so visoki uradniki.
   4.   Predstavnik Evropske agencije za pomorsko varnost (EMSA) se sestankov udeležuje kot opazovalec. EMSA je zastopana na visoki ravni.
   5.   Predstavniki članic Evropskega gospodarskega prostora se lahko sestankov udeležujejo kot opazovalci.
   6.   Svoje dolžnosti opravljajo, dokler niso zamenjani ali se jim ne izteče mandat.
   7.   Člane, ki ne morejo več učinkovito sodelovati v razpravah skupine ali ki odstopijo, je mogoče zamenjati.
   Člen 4
   Delovanje
   1.   Skupini predseduje predstavnik Komisije.
   2.   V dogovoru s Komisijo se lahko ustanovijo podskupine za proučitev posebnih vprašanj v okviru nalog, ki jih določi skupina. Take podskupine se razpustijo takoj, ko opravijo svoje naloge.
   3.   Predstavnik Komisije, ki predseduje skupini, lahko prosi strokovnjake s posebnim strokovnim znanjem o temi dnevnega reda, da sodelujejo v razpravah skupine ali podskupine, če je to koristno in/ali potrebno.
   4.   Člani ne smejo razkrivati informacij, ki jih dobijo pri sodelovanju v razpravah skupine ali podskupine, če se te informacije po mnenju Komisije nanašajo na zaupne zadeve.
   5.   Skupina in njene podskupine se običajno sestajajo v prostorih Komisije v skladu s postopki in časovnim razporedom, ki jih določi Komisija. Naloge sekretariata skupine opravlja Komisija.
   6.   Skupina sprejme svoj poslovnik na podlagi standardnega poslovnika, ki ga je sprejela Komisija.
   7.   Komisija lahko objavi kakršen koli povzetek, sklepno ugotovitev, delno sklepno ugotovitev ali delovni dokument skupine.
   Člen 5
   Stroški sestankov
   Komisija povrne potne stroške in, kadar je to primerno, dnevnice članov, strokovnjakov in opazovalcev, povezane z dejavnostmi skupine, v skladu s pravili Komisije o nadomestilih za strokovnjake.
   Člani za opravljanje storitev dejavnosti ne dobijo plačila.
   Stroški sestankov se povrnejo v mejah letnega proračuna, ki ga pristojne službe Komisije dodelijo skupini.
   Člen 6
   Začetek veljavnosti
   Ta sklep začne veljati na dan objave v Uradnem listu Evropske unije.

      V Bruslju, 31. julija 2009

            Za Komisijo

         Antonio TAJANI

            Podpredsednik

      (1)  UL L 208, 5.8.2002, str. 10.

      (2)  UL L 208, 5.8.2002, str. 1.

      (3)  COM(2009) 8 konč.


title: 2012/609/EU: Sklep Evropskega parlamenta z dne 10. maja 2012 o zaključku poslovnih knjig Skupnega podjetja ENIAC za proračunsko leto 2010

text:
               17.10.2012

               SL

               Uradni list Evropske unije

               L 286/327

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig Skupnega podjetja ENIAC za proračunsko leto 2010
   (2012/609/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja ENIAC za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Skupnega podjetja ENIAC za proračunsko leto 2010, skupaj z odgovori skupnega podjetja (1),

               —

               ob upoštevanju priporočila Sveta z dne 21. februarja 2012 (06086/2012 – C7-0050/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Sveta (ES) št. 72/2008 z dne 20. decembra 2007 o ustanovitvi Skupnega podjetja ENIAC (3),

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0112/2012),

               1.

               odobri zaključek poslovnih knjig Skupnega podjetja ENIAC za proračunsko leto 2010;

               2.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja ENIAC, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 368, 16.12.2011, str. 48.

      (2)  UL L 248, 16.9.2002, str. 1.

      (3)  UL L 30, 4.2.2008, str. 21.

      (4)  UL L 357, 31.12.2002, str. 72.


title: Sklep, sprejet v medsebojnem soglasju predstavnikov vlad držav članic, z dne 7. decembra 2009 o določitvi sedeža Agencije za sodelovanje energetskih regulatorjev

text:
               9.12.2009

               SL

               Uradni list Evropske unije

               L 322/39

      SKLEP, SPREJET V MEDSEBOJNEM SOGLASJU PREDSTAVNIKOV VLAD DRŽAV ČLANIC,
   z dne 7. decembra 2009
   o določitvi sedeža Agencije za sodelovanje energetskih regulatorjev
   (2009/913/EU)
   PREDSTAVNIKI VLAD DRŽAV ČLANIC SO SE –
   ob upoštevanju člena 341 Pogodbe o delovanju Evropske unije,
   ob upoštevanju naslednjega:

               (1)

               Ustanovitev Agencije za sodelovanje energetskih regulatorjev je bila določena z Uredbo (ES) št. 713/2009 Evropskega parlamenta in Sveta z dne 13. julija 2009 o ustanovitvi Agencije za sodelovanje energetskih regulatorjev (1).

               (2)

               Določiti bi bilo treba sedež te agencije –

         SO SKLENILI:
   Člen 1
   Sedež Agencije za sodelovanje energetskih regulatorjev je v Ljubljani.
   Člen 2
   Ta sklep, ki bo objavljen v Uradnem listu Evropske unije, začne učinkovati z dnem objave.

      V Bruslju, 7. decembra 2009

            Za Svet

            Predsednica

         M. OLOFSSON

      (1)  UL L 211, 14.8.2009, str. 1.


title: Sklep Sveta (SZVP) 2015/1064 z dne 2. julija 2015 o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS)

text:
               3.7.2015

               SL

               Uradni list Evropske unije

               L 174/21

         SKLEP SVETA (SZVP) 2015/1064
   z dne 2. julija 2015
   o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 3. julija 2013 sprejel Sklep 2013/354/SZVP (1), s katerim se je misija EUPOL COPPS nadaljevala tudi po 1. juliju 2013.

               (2)

               Svet je 9. julija 2014 sprejel Sklep 2014/447/SZVP (2), s katerim je spremenil Sklep 2013/354/SZVP in podaljšal EUPOL COPPS od 1. julija 2014 do 30. junija 2015.

               (3)

               Na podlagi strateškega pregleda EUPOL COPPS se misija podaljša za dodatnih dvanajst mesecev, to je do 30. junija 2016.

               (4)

               Sklep 2013/354/SZVP bi bilo zato treba ustrezno spremeniti.

               (5)

               EUPOL COPPS se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2013/354/SZVP se spremeni:

               1.

               v členu 12 se odstavek 1 nadomesti z naslednjim:
               „1.   Referenčni finančni znesek za kritje odhodkov, povezanih z EUPOL COPPS, v obdobju od 1. julija 2013 do 30. junija 2014 je 9 570 000 EUR.
               Referenčni finančni znesek za kritje odhodkov, povezanih z EUPOL COPPS, v obdobju od 1. julija 2014 do 30. junija 2015 je 9 820 000 EUR.
               Referenčni finančni znesek za kritje odhodkov, povezanih z EUPOL COPPS, v obdobju od 1. julija 2015 do 30. junija 2016 je 9 175 000 EUR.“;

               2.

               vstavi se naslednji člen:
               „Člen 12a
               Projektna enota
               1.   EUPOL COPPS ima projektno enoto za opredeljevanje in izvajanje projektov, ki so v skladu s cilji misije in prispevajo k uresničevanju njenega mandata. EUPOL COPPS po potrebi skrbi za lažji potek in svetovanje v zvezi s projekti, ki jih izvajajo države članice in tretje države v lastni odgovornosti na področjih, ki so povezana z EUPOL COPPS in podpirajo njene cilje.
               2.   Ob upoštevanju odstavka 3 je EUPOL COPPS pooblaščena, da Unijo ter države članice ali tretje države zaprosi za finančne prispevke za izvajanje projektov, za katere je bilo ugotovljeno, da dosledno dopolnjujejo druge dejavnosti EUPOL COPPS, kadar so projekti:

                           (a)

                           predvideni v finančnem izkazu tega sklepa ali

                           (b)

                           vključeni v izkaz med mandatom misije, in sicer s spremembo finančnega izkaza na zahtevo vodje misije.

                     Ko bodo Komisija ali navedene države uradno predlagale, da njihov finančni prispevek upravlja EUPOL COPPS, bo EUPOL COPPS sklenil s Komisijo ali navedenimi državami dogovor, ki bo zajemal zlasti posebne postopke za obravnavo morebitnih pritožb tretjih strani v zvezi s škodo, nastalo zaradi dejanj ali opustitev dejanj EUPOL COPPS pri uporabi sredstev, ki jih zagotovijo te države.
               Prispevajoče države se zaradi dejanj ali opustitve dejanj EUPOL COPPS pri uporabi sredstev, ki so jih zagotovile, v nobenem primeru ne morejo sklicevati na odgovornost Unije ali VP.
               3.   Finančne prispevke Unije, držav članic ali tretjih držav za projektno enoto mora odobriti PVO.“;

               (3)

               v členu 15 se tretji odstavek nadomesti z naslednjim:
               „Veljati preneha 30. junija 2016.“.

         Člen 2
   Ta sklep začne veljati na dan sprejetja.
   Uporablja se od 1. julija 2015.

      V Bruslju, 2. julija 2015

            Za Svet

            Predsednik

         J. ASSELBORN

      (1)  Sklep Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS) (UL L 185, 4.7.2013, str. 12).

      (2)  Sklep Sveta 2014/447/SZVP z dne 9. julija 2014 o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS) (UL L 201, 10.7.2014, str. 28).


title: 2004/671/ES: Sklep Sveta z dne 8. junija 2004 o imenovanju nemškega nadomestnega člana Odbora regij

text:
               5.10.2004

               SL

               Uradni list Evropske unije

               L 307/5

      SKLEP SVETA

   z dne 8. junija 2004
   o imenovanju nemškega nadomestnega člana Odbora regij
   (2004/671/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. januarja 2002 (1) sprejel sklep o imenovanju članov in nadomestnih članov Odbora regij.

               (2)

               Zaradi odstopa g. Rolfa BÖHMEJA, o katerem je bil Svet obveščen 17. novembra 2003, se je izpraznilo mesto nadomestnega člana Odbora regij –

         SKLENIL:
   Edini člen
   Ga. Bärbel DIECKMANN, Oberbürgermeisterin, Bonn, je imenovana za nadomestno članico Odbora regij, kjer nadomesti g. Rolfa BÖHMEJA za preostanek njegovega mandata, tj. do 25. januarja 2006.

      V Luxembourgu, 8. junija 2004

            Za Svet

            Predsednik

         M. McDOWELL

      (1)  UL L 24, 26.1.2002, str. 38.


title: Sklep Sveta (EU) 2015/1788 z dne 1. oktobra 2015 o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Republike Indije

text:
               7.10.2015

               SL

               Uradni list Evropske unije

               L 260/18

         SKLEP SVETA (EU) 2015/1788
   z dne 1. oktobra 2015
   o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Republike Indije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 186 v povezavi s točko (v) člena 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Svet je s Sklepom 2002/648/ES (2) odobril sklenitev Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (3) (v nadaljnjem besedilu: Sporazum).

               (2)

               V točki (b) člena 11 Sporazuma je določeno, da se Sporazum sklene za obdobje petih let in se lahko podaljša na podlagi soglasja med pogodbenicama. S Sklepom Sveta 2009/501/ES (4) je bil Sporazum podaljšan za nadaljnje obdobje petih let in bo prenehal veljati 17. maja 2015.

               (3)

               Pogodbenici Sporazuma menita, da bi bilo hitro podaljšanje Sporazuma v njunem skupnem interesu.

               (4)

               Vsebina podaljšanega sporazuma bi morala biti enaka vsebini Sporazuma.

               (5)

               Z začetkom veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost.

               (6)

               Podaljšanje Sporazuma bi bilo treba odobriti v imenu Unije –

         SPREJEL NASLEDNJI SKLEP:
   Člen 1
   Podaljšanje Sporazuma o znanstvenem in tehnološkem sodelovanju med Evropsko skupnostjo in Vlado Republike Indije za nadaljnje obdobje petih let se odobri v imenu Evropske unije.
   Člen 2
   Predsednik Sveta v imenu Unije obvesti Vlado Republike Indije, da je Unija zaključila notranje postopke, potrebne za podaljšanje Sporazuma v skladu s točko (b) člena 11 Sporazuma.
   Člen 3
   Predsednik Sveta v imenu Unije Vlado Republike Indije obvesti o naslednjem:

      „Zaradi začetka veljavnosti Lizbonske pogodbe 1. decembra 2009 je Evropska unija nadomestila in nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu Sporazuma sklicevanja na ‚Evropsko skupnost‘, kjer je to primerno, razumejo kot sklicevanja na ‚Evropsko unijo‘.“

   Člen 4
   Ta sklep začne veljati na dan sprejetja.

      V Luxembourgu, 1. oktobra 2015

            Za Svet

            Predsednik

         E. SCHNEIDER

      (1)  Še ni objavljena v Uradnem listu.

      (2)  Sklep Sveta 2002/648/ES z dne 25. junija 2002 o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (UL L 213, 9.8.2002, str. 29).

      (3)  Sporazum o znanstvenem in tehnološkem sodelovanju med Evropsko skupnostjo in Vlado Republike Indije (UL L 213, 9.8.2002, str. 30).

      (4)  Sklep Sveta 2009/501/ES z dne 19. januarja 2009 o sklenitvi Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Republike Indije (UL L 171, 1.7.2009, str. 17).


title: 2010/509/EU: Sklep Evropskega parlamenta z dne 5. maja 2010 o zaključku poslovnih knjig Prevajalskega centra za organe Evropske unije za proračunsko leto 2008

text:
               25.9.2010

               SL

               Uradni list Evropske unije

               L 252/123

         SKLEP EVROPSKEGA PARLAMENTA
   z dne 5. maja 2010
   o zaključku poslovnih knjig Prevajalskega centra za organe Evropske unije za proračunsko leto 2008
   (2010/509/EU)
   EVROPSKI PARLAMENT,
   ob upoštevanju končnih letnih računovodskih izkazov Prevajalskega centra za organe Evropske unije za proračunsko leto 2008,
   ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2008, skupaj z odgovori centra (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (3), zlasti člena 14,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor (A7-0071/2010),

               1.

               odobri zaključek poslovnih knjig Prevajalskega centra za organe Evropske unije za proračunsko leto 2008;

               2.

               naroči svojemu predsedniku, naj ta sklep posreduje direktorici Prevajalskega centra za organe Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 107.

      (2)  UL L 248, 16.9.2002, str. 1.

      (3)  UL L 314, 7.12.1994, str. 1.

      (4)  UL L 357, 31.12.2002, str. 72.


title: Sklep Sveta (SZVP) 2016/2083 z dne 28. novembra 2016 o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine)

text:
               29.11.2016

               SL

               Uradni list Evropske unije

               L 321/55

         SKLEP SVETA (SZVP) 2016/2083
   z dne 28. novembra 2016
   o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 22. julija 2014 sprejel Sklep 2014/486/SZVP (1) o svetovalni misiji Evropske unije za reformo sektorja civilne varnosti v Ukrajini (EUAM Ukraine).

               (2)

               V Sklepu 2014/486/SZVP, kakor je bil spremenjen s Sklepom (SZVP) 2015/2249 (2), sta za EUAM Ukraine določena referenčni finančni znesek do 30. novembra 2016 in mandat do 30. novembra 2017.

               (3)

               Svet je 12. maja 2016 sprejel Sklep (SZVP) 2016/712 (3), s katerim je bil prilagojen referenčni finančni znesek za obdobje do 30. novembra 2016.

               (4)

               Za obdobje od 1. decembra 2016 do 30. novembra 2017 bi bilo treba določiti referenčni finančni znesek in Sklep 2014/486/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2014/486/SZVP se spremeni:

               1.

               v členu 14 se odstavek 1 nadomesti z naslednjim:
               „1.   Referenčni finančni znesek za kritje odhodkov, povezanih z EUAM Ukraine, do 30. novembra 2014 znaša 2 680 000 EUR. Referenčni finančni znesek za kritje odhodkov, povezanih z EUAM Ukraine, za obdobje od 1. decembra 2014 do 30. novembra 2015 znaša 13 100 000 EUR. Referenčni finančni znesek za kritje odhodkov, povezanih z EUAM Ukraine, za obdobje od 1. decembra 2015 do 30. novembra 2016 znaša 17 670 000 EUR. Referenčni finančni znesek za kritje odhodkov, povezanih z EUAM Ukraine, za obdobje od 1. decembra 2016 do 30. novembra 2017 znaša 20 800 000 EUR. Referenčni finančni znesek za poznejša obdobja določi Svet.“;

               2.

               v členu 17 se vstavi naslednji odstavek:
               „1a.   VP je pooblaščen, da Evropski agenciji za mejno in obalno stražo (Frontex) razkrije tajne podatke EU in dokumente, ki so bili pripravljeni za namene EUAM Ukraine, do stopnje tajnosti, ki jo določi Svet v skladu s Sklepom 2013/488/EU. V ta namen se sklenejo dogovori med VP in Frontex.“

         Člen 2
   Začetek veljavnosti
   Ta sklep začne veljati na dan sprejetja.

      V Bruslju, 28. novembra 2016

            Za Svet

            Predsednik

         P. ŽIGA

      (1)  Sklep Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (UL L 217, 23.7.2014, str. 42).

      (2)  Sklep Sveta (SZVP) 2015/2249 z dne 3. decembra 2015 o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine) (UL L 318, 4.12.2015, str. 38).

      (3)  Sklep Sveta (SZVP) 2016/712 z dne 12. maja 2016 o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine) (UL L 125, 13.5.2016, str. 11).